Պուշկինի կաղնի (Մոսկվա)

Պուշկինի կաղնի (ռուս.՝ Пушкинский дуб), Մոսկվայի Տվերսկի բուլվարում գտնվող ամառային կաղնի։


== Անվանում ==
Ծառն անվանվել է Ալեքսանդր Սերգեևիչ Պուշկինի պատվին, որը բազմիցս այցելել է Տվերսկի բուլվար։ Ծառը գտնվում է թիվ 14c1 տան դիմաց։ Դրանից ոչ հեռու, 22-րդ շենքում (այժմ՝ Մ. Գորկու անվան Մոսկվայի արվեստի թատրոն) եղել է Կոլոգրիվովի կալվածքը, որտեղ 1828 թվականի դեկտեմբերին Յոգելի պարահանդեսում Պուշկինը հանդիպել է Նատալիա Գոնչարովային։


== Նկարագրություն ==
Ծառը շրջապատված է շղթայով՝ խոչընդոտելով անցորդներին մոտենալու կաղնու բնին և արմատներին։ Կոքին դրված է ցուցատախտակ, գրառումով`«Կաղնի ամառային։ Quercus robur L. Տարիքը՝ 200 տարեկան»։
2012 թվականի հունիսի 27-ին «Ծառերը` կենդանի բնության հուշարձաններ» համառուսական ծրագրի շրջանակներում կաղնին ուսումնասիրվել է «Ծառերի փորձաքննության կենտրոնի» մասնագետների կողմից։ Փորձագետներն իրականացրել են կաղնու տեսողական և գործիքային ախտորոշում, ինչպես նաև կետանշիչով վերցվել են նմուշներ, որոնց հիման վրա Մոսկվայի պետական համալսարանի դենդրոսկրոլոգիական լաբորատորիայում սահմանվել է  ծառի ճշգրիտ տարիքը։ Փորձաքննության արդյունքներ՝

Տարիք՝ Կաղնին գոյություն ունի 1814 թվականից (համապատասխանաբար, 2023 թվականին ծառը 209 տարեկան է)
Բարձրություն՝ 19 մետր (2012 թվականի դրությամբ)
Ծառի բնի տրամագիծը 1,3 մետր բարձրությյան վրա՝ 1,12 մետր (2012 թվականի դրությամբ)։ Համապատասխանաբար, հաստությունը 3.52 մետր
Վիճակ՝ գերազանց (2012 թվականի դրությամբ)


== Իրավական կարգավիճակ ==
2004 թվականի հունիսի 8-ին Մոսկվայի կառավարության թիվ 383-ПП որոշմամբ Պուշկինի կաղնին ներառվել է «Մոսկվայի հատուկ պահպանվող տարածքների ստեղծման համար նախատեսվող բնական օբյեկտների և համալիրների ցանկում»։


== «Պուշկինի» այլ կաղնիներ ==
«Պուշկինի կաղնի» անվանումը տրվել է Ռուսաստանի և Ուկրաինայի քաղաքներում գտնվող այլ ծառերի՝

700-ամյա կաղնին գտնվում է Սույդա ավանում՝ Պուշկինի մեծ պապ Աբրամ Հանիբալի տուն-թանգարանի տարածքում։ 2000 թվականին 13-ամյա պատանին միտումնավոր այրել է այն՝ ցանկանալով ստանալ Հերոստրատոսի համբավը։
Բարատինների «Մառա» կալվածքի կաղնին։
Մայսկի քաղաքի կաղնին։
Գուրզուֆի կաղնին։ «Պուշկինի կաղնիներից» միակն է, որը գտնվում է ծովախորշում։
Կաղնի, որն աճել էր Օդեսսայում, Պուշկինի և Լանժերոնովսկայի փողոցների անկյունում, Անգլիական ակումբի շենքի մոտ։ Երբ կաղնին սկսեց ծերանալ, քաղաքային իշխանությունները որոշեցին կտրել ծառը և բնի վրա հուշարձան կանգնեցնել։ 2001 թվականին հուշարձանը տեղադրվեց։ Դա մի ռոտունդա էր, որի ներսում ծառի հատված էր։ 2006 թվականի հունիսի 14-ին հուշարձանն ապամոնտաժվել է։
Տանոգոգի հյուրատան մոտ, որտեղ Պուշկինը մնացել է 1820 թվականին, ծառ կա, որը տնկվել է 1860-ական թվականներին։ Այն կաղնի չէ, այլ՝ թթենի։ 2000-ական թվականների սկզբին ծառը մահացել է վանդալների առաջացրած հրդեհի հետևանքով։
Բլագովեշչենսկի կենտրոնի պողոտաներից մեկում գտնվող  կաղնի։ Տնկվել է 1987 թվականին Պուշկինոգորսկի  Միխայլովսկոյե արգելոց-թանգարանից բերված տնկիներից։
Օրենբուրգի Դրամատիկական թատրոնի հետևում գտնվող կաղնի։


== Ծանոթագրություններ ==


== Արտաքին հղումներ ==
Дуб на Тверском бульваре (Пушкинский дуб). // База данных «Особо-охраняемые природные территории России».
Анкета Пушкинского дуба Archived 2017-08-19 at the Wayback Machine.. // База данных «Национальный реестр деревьев».
Видео-репортаж об экспертизе дерева
Дубовый медосмотр(չաշխատող հղում). // Green-ТВ, 3 июля 2012.
Пушкинский дуб. // Газета «На Пресне», № 4, 1 февраля 2008.